
Parlamentul Romqniei

Camera Deputa]ilor

COMISIA PENTRU POLITICĂ EXTERNĂ


București, 26 februarie 2019

Nr. 4c-16/7

PLx. 50/2019

CĂTRE

Biroul Permanent al Camerei Deputaților

Vă înaintăm, alăturat, RAPORTUL asupra proiectului de Lege pentru ratificarea Protocolului de aderare a Republicii Macedonia de Nord la Tratatul Atlanticului de Nord, semnat la Bruxelles, la 6 februarie 2019, transmis cu adresa nr. PLx. 50 din data de       20 februarie 2019.

  În raport cu obiectul şi conţinutul reglementării, proiectul de Lege face parte din categoria legilor ordinare.

Vicepreşedinte, 



       Secretar,

     Gabriel-Horia Nasra 


           Mirela Furtună

RAPORT 

asupra proiectului de Lege pentru ratificarea Protocolului de aderare 
a Republicii Macedonia de Nord la Tratatul Atlanticului de Nord, 
semnat la Bruxelles, la 6 februarie 2019

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru politică externă a fost sesizată spre dezbatere în fond, în procedură de urgenţă, cu proiectul de Lege pentru ratificarea Protocolului de aderare a Republicii Macedonia de Nord la Tratatul Atlanticului de Nord, semnat la Bruxelles, la 6 februarie 2019, transmis cu adresa nr. PLx. 50 din data de 20 februarie 2019 şi înregistrat cu nr. 4c-16/7 din 20 februarie 2019.
Camera Deputaţilor este prima Cameră sesizată, potrivit art. 75 din Constituția României, republicată, şi ale art.92 alin. (1) şi (8) din Regulamentul Camerei Deputaţilor, republicat, cu modificările şi completările ulterioare.

Consiliului Legislativ a avizat favorabil proiectul de Lege, conform avizului nr. 75/11.02.2019.

La întocmirea prezentului raport Comisia a mai avut în vedere avizul favorabil al Comisiei pentru apărare, ordine publică şi siguranţă naţională.
Proiectul de lege are ca obiect de reglementare ratificarea Protocolului de aderare a Republicii Macedonia de Nord la Tratatul Atlanticului de Nord, semnat la Bruxelles, la 6 februarie 2019. Ratificarea Protocolului reprezintă o etapă procedurală în parcursul Republicii Macedonia de Nord spre calitatea de membru cu drepturi depline al NATO. Prin ratificarea acestui Protocol, România îşi exprimă consimţământul pentru ca Republica Macedonia de Nord să devină al 30-lea membru al Alianţei Nord-Atlantice. 

În conformitate cu dispozițiile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru politică externă au examinat proiectul de Lege în şedinţa din 26 februarie 2019.

La dezbateri au participat, în calitate de invitați, din cadrul Ministerului Afacerilor Externe, dna Maria Magdalena Grigore, Secretar de Stat şi dl Pietro Pavoni, Ministru Consilier.
La lucrările Comisiei pentru politică externă și-au înregistrat prezenţa 13 deputaţi din totalul de 21 membri.

În urma dezbaterilor, membrii Comisiei pentru politică externă au hotărât, cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege pentru ratificarea Protocolului de aderare a Republicii Macedonia de Nord la Tratatul Atlanticului de Nord, semnat la Bruxelles, la 6 februarie 2019, în forma prezentată.
În raport cu obiectul şi conţinutul reglementării, proiectul de Lege face parte din categoria legilor ordinare.

Vicepreşedinte, 



       Secretar,

     Gabriel-Horia Nasra 


             Mirela Furtună
